Money Mark vuonna 2007.
**Mark Ramos-Nishita** (s. 10. helmikuuta 1960 Detroit, Michigan), tunnettu taiteilijanimellään **Money Mark**, on yhdysvaltalainen muusikko, lauluntekijä ja tuottaja. Money Mark on parhaiten tunnettu lähes kahden vuosikymmenen mittaisesta yhteistyöstään Beastie Boysin kanssa. Soolouransa lisäksi hän on myös työskennellyt useiden tunnettujen artistien ja yhtyeiden kanssa kuten Carlos Santana, The Rolling Stones, Iggy Pop, Red Hot Chili Peppers, Beck, Moby, Jack Johnson ja Cypress Hill.

Ura
---

1980-luvulla Money Mark toimi Dust Brothersin ääniteknikkona, ja teki musiikin ohessa puusepän töitä. Tuttavansa, musiikkituottaja Mario Caldato Jr.:n kautta hänet tilattiin kunnostamaan Beastie Boysin asuinpaikkaa, jossa he olivat parhaillaan äänittämässä albumiaan *Paul's Boutique* (1989). Money Mark päätyi soittamaan ja tekemään kappaleita heidän seuraavalle albumille *Check Your Head* (1992). Siitä lähtien hän oli mukana jokaisella ryhmän albumilla heidän viimeiseen julkaisuunsa *Hot Sauce Committee Part Two* (2011) saakka, ja kiersi säännöllisesti ryhmän mukana konsertoimassa.

Money Markin ensimmäinen sooloalbumi *Mark's Keyboard Repair* julkaistiin vuonna 1995 brittiläisen Mo' Wax -levymerkin kautta. Hän soitti itse kaikki instrumentit, ja äänitti albumin pääasiassa yhden oton äänityksillä 8-raitaisella C-kasettinauhurilla. New Musical Express luonnehti albumia "lo-fi musiikin mestariteokseksi". Albumi nousi sijalle 35 Britannian albumilistalla. Money Markin seuraavalla täyspitkällä *Push the Button* (1998) oli mukana myös muita muusikoita kuten bassoa albumilla soittanut Sean Lennon ja The Jon Spencer Blues Explosion -yhtyeen rumpali Russell Simins. Albumi on Money Markin soolouran menestynein julkaisu sijoittuessaan korkeimmillaan Britannian albumilistan sijalle 17. Money Mark on soittanut kaikilla albumeillaan 15-vuotiaana isältään saamaansa Fender Rhodes-sähköpianoa.

Heinäkuussa 2023 Money Mark soitti koskettimia ikonisen rap-yhtye Cypress Hillin kanssa hiphopin 50-vuotispäivän kunniaksi pidetyssä National Public Radion Tiny Desk -konsertissa.

Valikoitu soolouran diskografia
-------------------------------

### Studioalbumit

* *Mark's Keyboard Repair* (1995)
* *Push the Button* (1998)
* *Change Is Coming* (2001)
* *Father Demo Square* (2005)
* *Brand New by Tomorrow* (2007)
* *Stand Up for Your Rice!* (2007)
* *Songs from Studio D* (2011)

### EP:t

* *Third Version EP* (1996)

Valikoidut yhteistyöt
---------------------

**Beastie Boysin kanssa**

* *Check Your Head* (albumi, 1992)
* *Ill Communication* (albumi, 1994)
* *Hello Nasty* (albumi, 1998)
* *The Mix-Up* (albumi, 2007)
* *Hot Sauce Committee Part Two* (albumi, 2011)

**Beckin kanssa**

* *Odelay* (albumi, 1996)

**Jack Johnsonin kanssa**

* *Better Together* (single, 2005)
* *A Weekend at the Greek (*live-DVD, 2005)
* *Sleep Through the Static* (albumi, 2006)

**Red Hot Chili Peppersin kanssa**

* *I'm With You* (albumi, 2011)

**Linkin Parkin kanssa**

* *Recharged* (remix-albumi, 2012)

**The Claypool Lennon Deliriumin kanssa**

* *The Monolith of Phobos* (albumi, 2016)

Lähteet
-------

1. 1 2  Money Mark *Spotify*. Viitattu 29.8.2022.
2. 1 2  Happy Birthday, Money Mark! *Notorious Classics*. Viitattu 29.8.2022. (englanniksi)
3. ↑  Money Mark Instagramissa : "All I want for my birthday is MORE COWBELL.....(and one elephant bell)" *Instagram*. Viitattu 29.8.2022.
4. ↑  Money Mark *Discogs*. Viitattu 29.8.2022. (englanniksi)
5. 1 2  Cypress Hill perform an insane Tiny Desk Concert: Watch *consequence.net*.  20.7.2023. Viitattu 5.8.2023. (englanniksi)
6. ↑  Admin: Money Mark – Mark’s Keyboard Repair – Interview | Lollipop Magazine *lollipopmagazine.com*.  1.10.1996. Viitattu 29.8.2022. (englanniksi)
7. ↑  Emily Barker: 30 Albums That Made 1995 A Vintage Year For Music *NME*.  26.1.2015. Viitattu 29.8.2022. (englanniksi)
8. 1 2  MONEY MARK | full Official Chart History | Official Charts Company *www.officialcharts.com*. Viitattu 29.8.2022.
9. ↑   "Money Mark - Push The Button". en
10. ↑  Money Mark: In the belly of the Beasties *The Independent*.  25.10.2001. Viitattu 29.8.2022. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana

 |

 |